Rikunarita-ORG/Wikinium huggingface dataset:
# Såkkan

**Såkkan** (pat **åñu** ginen fino'Españot) gi henerat fa'na'an i tiempo entre dos na susiadet ni umachetton yan i chalan-ña ni ha dibuetta gi atdao. Kumekeilek-ña lokkue' i tiempon tåtme pat i tiempon kosecha.

## Såkkan Kalendario

**Såkkan kalendario** (åñu kalendario) kumekeilek-ña i tiempo entre dos na fecha ni mamarehu nå'an-ñiha.

Guåha diferente na klasen kalendario siha ni manma'usa pa'go.

* Kalendarion Grigorio ni mas ma'use gi mundo.
* Kalendarion India ni ma'usa achagigu i kalendarion Grigoriro. Guåha na biåhi mafa'na'an i kalendarion Saka.
* Kalendarion Hudios ni ma'usa giya Israel gi kåsun rilihion pat kuttura.
* Kalendarion Persia ni ma'usa giya Iran yan Afghanistan.
* Kalendarion Islam ni ma'usa gi mundon Islam fuera di kalendarion Persia.
* Kalendarion Ethiopia ni ma'usa giya Ethiopia yan Eritrea.

## Åñu Feskat

**Åñu feskat** kumekeilek-ña i dose na mes siha ni ma'usa para u tåha i kuentan bisnis pat otganisasion kada såkkan. Manafuetsao i bisnis siha manmafa'tinas enao na inanokcha kada na 12 mes siha, lao ti afuetsao i åñu feskat tumutuhon gi principion kalendario. Pot i hemplu, tinituhon gi 1 Oktubre, ni åñu feskat i gobietnun Estados Unidus, gi 1 Hulio ni åñu feskat Australia, yan gi 1 Abrit ni åñu feskat Canada.

## Såkkan Eskuela

Såkkan eskuela mafa'na'an i tiempon umeskuela kada såkkan.

Guåha diferente na dibision i sakkan eskuela:

* Trimesters ni madibidi i sakkan eskuela gi tres na påtte acha'apmam. Siña mana'achagigu i tiempon "Fall," "Winter," yan "Spring" gi fino'Engles. Guåha lokkue' otru na påtte gi "Summer" ni ti gef åpmam tiempo, lao gi hernerat ti makonsidera påtte i sakkan eskuela.
* Semesters ni madibidi i sakkan eskuela gi dos na påtte acha'apmam. I fine'nene na semester (gi henerat) ginen Agosto para Disembre, yan i mina'dos na semester ginen Eneru para Måyu. Guåha lokkue' i patten "Summer" ni siña ha' ma'atende.
* Gi Estados Unidus madibidi i sakkan eskuela gi kuattro na påtte siha. Matutuhon i eskuela tuftuf gi Septembre ya mafunhayan gi talo' Hunio, umeskuela i estudiante siha 180 na dihas. Guåha bakasion gi "Summer" ginen i uttimo Hunio para i prinsipio Septembre.

## Tinifong i Sakkan

Ma'usa i eran kalendario para mannå'i numiru gi sakkan, ya marifiri kåsun åntes na tiempo pot i tinituhon i era. Gi kalendarion Grigorio marifiri i tiempon mafañagon Jesukristu, i sakkan siha åntes di mafañago-ña (B.C), ya i sakkan siha despues di mafañago-ña (A.D. ginen Latin anno domini: "gi sakkan Saina-ta"). Pa'go na tiempo guåha na man'u'usa C.E. (fino'Engles: Common Era) yan B.C.E. (fino'Engles: Before Common Era).
# Kalendario

**Kalendario** un sistema ni ha otganisayi relihion/kometsiat/administrasion ni diha yan fecha siha. Macho'gue este gi manfa'na'an i patten tiempo siha - gi henerat ha'åni, setmana, mes, yan såkkan. I na'an ni mana'i diha mafa'na'an fecha. I otru na dibision siha gi kalendario (kalan mes pat såkkan) mana'achagigu yan i kasun astronomika siha kalan i siklon pulan pat åtdao (lao ti nesisario ha').

Mafa'tinas kalendario ni meggai na sibilisasion yan sosiedat siha, (gi mayot i biahi) ginen otru na kalendario ya matulaika para nisisidat i taotao siha.

Mafa'na'an kalendario lokkue' i kosas ni marepresenta kalendario (buente ha' papet). Ma'usa lokkue' muna'lista i guinahan kåsu (kalendarion kotte).

## Kalendario Siha ni Manma'usa Pa'go

Guåha diferente na klasen kalendario siha ni manma'usa pa'go.

* **Kalendarion Grigorio** ni mas ma'usa gi mundo. I kalendario regulat internasionat ha' ni ma'usa gi kanna' kada transaksion sibit. Pålu siha ni ma usa i kalendarion Grigorio: Estados Unidus, Europa, China, India (yan i kalendarion India) etc...
* **Kalendarion India** ni ma'usa achagigu i kalendarion Grigoriro. Guåha na biåhi mafa'na'an i kalendarion Saka. Ma'usa este na kalendario para i transaksion sibit siha gi India, kontodu i "Gazette of India" (gasetan India) yan kalendario siha ni manna'huyong ginen i gobietnon India.
* **Kalendarion Hudios** ni ma'usa giya Israel gi kåsun rilihion pat kuttura.
* **Kalendarion Persia** ni ma'usa giya Iran yan Afghanistan.
* **Kalendarion Islam** ni ma'usa gi mundon Islam fuera di kalendarion Persia.
* **Kalendarion Ethiopia** ni ma'usa giya Ethiopia yan Eritrea.
* **Kalendarion Feskat** ni ma'usa gi bisnis para muna'libianu manakompara kuenta kada såkkan.
* **Kalendarion Eskuela** ni ma'usa para mandibidi sakkan eskuela. Ha na'tungo' i kason siha gi såkkan eskuela.